**príloha č. 2**

**1 Charakteristika žiaka 4. ročníka**

Štvrtým ročníkom sa uzatvára nižšie primárne vzdelávanie, v ktorom by mal žiak nadobudnúť určité zručnosti a kompetencie, ktorými bude disponovať v ďalšom vzdelávaní a živote.

Mal by sa vedieť postaviť k riešeniu problémov, kreatívne myslieť, vedieť vyjadriť svoje pocity výtvarne, hudobne, pohybovo alebo literárne. Mal by poznať základné pravidlá správania sa v spoločnosti a dodržiavať ich, uplatňovať ich aj v spolužití v triede, tvoriť progresívne medziľudské vzťahy.

Jeho hodnotová orientácia by mala smerovať k dobrému, mal by poznať svoje hlavné slabé a silné stránky osobnosti.

Vyučovanie vedie k tomu, aby sa žiak naučil objavovať teoretické poznatky v praxi a nachádzať medzi nimi súvislosti, učí sa logicky uvažovať a argumentovať, vyjadriť primerane svoj názor ústne, ale aj písomnou formou.

Vie uplatniť základy rôznych techník učenia sa a efektívne si osvojuje poznatky a študijné návyky, vyberá a hodnotí získané informácie, spracováva ich a využíva vo svojom učení a v iných činnostiach, zlepšuje svoju vytrvalosť a iniciatívu, vie aj samostatne pracovať s učebnicami a pomôckami.

Žiak 4. ročníka má základné znalosti o svojej vlasti prepojené čo najviac aj s praktickou skúsenosťou, vie sa orientovať na mape, má osvojené znalosti o svojom regióne, ktoré je schopný aj samostatne spracovať do vlastnej prezentácie.

Celé primárne vzdelávanie je zamerané na to, aby bol žiak schopný transformovať teoretické poznatky do bežného života.

**2 Charakteristika žiaka 8. ročníka**

Žiaci 8. ročníka sa stávajú individuality, majú vlastné názory a postoje, nie však vždy správne. Preto ich treba viesť tak, aby sami pochopili, čo je správne a čo nie. Žiaci si uvedomujú potrebu učenia sa a vzdelávania pre svoj ďalší rozvoj a napredovanie. Prechádzajú dôležitými zmenami, či už v psychickom alebo fyzickom živote- čo sa často prejavuje na správaní, odmietaní a nechuťou k práci. Dôležité v tomto období je, aby žiaci efektívne využívali svoj voľný čas v záujmových krúžkoch a netúlali sa a získavali kladný postoj k životu a svojim hodnotám.

**Ciele 8. ročníka:**

1. samostatne vie zostaviť osnovu textu, vyjadriť svoje pocity, prezentovať svoje názory
2. naučiť sa komunikovať v cudzom jazyku, osvojiť si frázy z bežného života, vedieť sa
3. získavanie skúseností s rovinnými a priestorovými útvarmi, systematicky vypisovať možnosti, vedieť logicky myslieť
4. vedieť sa orientovať na mape, poznať rozloženie a charakteristiku svetadielov a vybraných miest na Zemi,
5. naučiť sa asertívnemu správaniu
6. rozvíjať aktívny a pozitívny vzťah k prírode a jej ochrane, človeku a ochrane jeho zdravia
7. rozvíjať žiakovo logické a kritické myslenie, spolupracovať v skupine
8. vytváranie poznatkov na základe vlastnej činnosti a skúseností v interakcii s učiteľom a spolužiakmi v kooperatívnom učení

**Pedagogické stratégie v 8. ročníku:**

Hodnotenie:

Žiaci v 8. ročníku sú hodnotení a klasifikovaní podľa Metodického pokynu č. 22/2011 . Zmena nastane v klasifikovaní predmetu Náboženská výchova, ktorá sa doteraz neklasifikovala.

*Hodnotiace kritériá žiaka v 8. ročníku –* viď. učebné osnovy jednotlivých predmetov

Povinné práce

Vybrané písomné práce z jednotlivých predmetov

Prezentovanie určenej témy zo zvolených predmetov

Vypracovávanie domácich úloh

Voliteľné práce

Školský časopis, Beckovské noviny- príspevky, Zapojenie sa do ročníkového projektu