|  |  |
| --- | --- |
| **Názov predmetu** | Výtvarná výchova |
| **Časový rozsah výučby** | 1 hodina týždenne, spolu 33 hodín ročne |
| **Názov ŠVP** | Štátny vzdelávací program pre 1. stupeň základnej školy v Slovenskej republike |
| **Škola** | Základná škola s materskou školou Jozefa Miloslava Hurbana Beckov |
| **Ročník** | štvrtý |
| **Stupeň vzdelania** | Primárne vzdelávanie ISCED 1 |
| **Forma štúdia** | denná |
| **Vyučovací jazyk** | slovenský |

* 1. **Charakteristika vyučovacieho predmetu**

Výtvarná výchova je predmet, ktorý prostredníctvom autentických skúsenosti získaných výtvarnou činnosťou – intenzívnych zážitkov dobrodružstva tvorby a seba vyjadrovania – rozvíja osobnosť žiaka v úplnosti jej cítenia, vnímania, intuície, fantázie i analytického myslenia – vedomých i nevedomých duševných aktivít. Týmto napĺňa VV svoje jedinečne poslanie v celom edukačnom procese. Výtvarné aktivity predstavujú širokú škálu činnosti, ktorú na jednej strane vymedzuje prirodzený detsky záujem, duševný, citový rozvoj a rozvoj schopnosti vyjadrovať svoje predstavy – a na druhej strane bohatosť vyjadrovacích foriem (jazyka), ktorú ponúkajú rôzne druhy vizuálnych umení súčasnosti.

Predmet výtvarná výchova v sebe zahŕňa okrem tradičných a nových výtvarných disciplín aj ďalšie druhy vizuálnych umení ako: dizajn v jeho rôznych polohách (výrobkový, komunikačný, odevný, textilný, telový, vizuálnu reklamu), fotografiu, architektúru, elektronické médiá a multimédiá (video a film).

Výtvarná výchova plynulo nadväzuje na prirodzený záujem dieťaťa o výtvarné vyjadrovanie svojich predstav, na bohatosť detskej fantázie a obrazotvornosti, zvedavosť a príťažlivosť objavovania nových možnosti, pretože výtvarné činnosti predstavujú pre väčšinu deti hravú činnosť a priamy prostriedok materializácie vlastných predstav. Edukačný proces VV, ako proces tvorivý, zvyšuje nárok na vedomú operatívnosť s vyjadrovacími prostriedkami (používanie jazyka) v priebehu postupného dospievania žiaka: vedie žiaka od detskej spontánnosti k svojbytnému vyjadrovaniu – formuje vlastne spôsoby sebavyjadrovania (štýl) a vlastne postoje a hodnotiace názory. Edukačný proces pozostáva zo zložiek: vyjadrovacej a interpretačnej, výchovnej a vzdelávacej. Tieto zložky sa vo VV prelínajú, nemožno ich chápať izolovane. Výtvarné činnosti predstavujú zároveň poznávanie umenia a chápanie jeho zmyslu. Otvárajú tak žiakovi možnosti zaradiť sa do kultúrnej tradície na úrovni súčasného myslenia, možnosti jeho aktívneho začleňovania sa do kultúry.

Metodické východiská predmetu sú:

a) v zážitkoch procesov (formálnych, technických i myšlienkových) výtvarných a vizuálnych

umení. Sú založené na súčasnom stave poznania vizuálnej kultúry. Žiak spracováva symboly, ktoré vizuálne vyjadrujú jeho predstavy a fantazijné koncepty, alebo sa odvolávajú na javovú stránku sveta (realitu). Spracováva ich mentálne (konceptualizuje ich, predstavuje si možný spôsob ich vyjadrenia) i formálne (pokúša sa svoj koncept realizovať v materiáloch prostredníctvom nástrojov a technik). To kladie vyššie nároky na senzomotorické a afektívne ciele predmetu a tým dopĺňa predmety v ktorých prevažuje kognitívny cieľ. Výtvarná výchova ma aj potenciál integrovať niektoré poznatky a procesy iných predmetov, pretože vo vizuálnom vyjadrovaní možno nachádzať analógie nielen s vyjadrovacími prostriedkami iných umení (hudba, literatúra, dramaticko-pohybové umenie) ale aj s mnohými prírodnými javmi, fyzikálnymi a biologickými procesmi, matematickými postupmi a pod. Preto môže VV vytvárať veľmi prospešnú spoločnú platformu aj pre zdanlivo vzdialene predmety a posilňovať medzipredmetové vzťahy. Predmet vytvára tiež priestor pre synestetické vnímanie

sveta, pre uplatnenie zmyslových modalít čuchu, hmatu a chuti, ktoré nie sú zahrnuté v tradičnom obsahu nášho vzdelávania.

b) v témach /námetoch zobrazovania, ktoré vnímame z hľadiska:

• osobnosti a veku žiaka,

• edukačných cieľov,

• kultúrno-spoločenskej reality.

Výtvarná výchova predstavuje z hľadiska obsahu vyučovania ako celku (kurikula) jedinečnú

možnosť tematizovať základné antropologické koncepty:

– koncepty časopriestoru (čas, priestor, pohyb, mierka, hĺbka, výška, šírka …),

– kultúrne arche typy vyjadrovania prírody (živly, prírodné polarity, procesy...),

– kategórie estetického prežívania (krása, škaredosť, neurčitosť, drsnosť, jemnosť ...),

– kategórie uvedomovania si osobnej a kultúrnej identity (ja, iný, cudzinec, priateľ,

postihnutý,...), kultúrne rozdielnosti vo vizuálnom vyjadrovaní sveta, vo vkuse a názoroch

iných ľudí),

– kategórie efektivity (radosť, bolesť, smútok, náladu ...).

Na rozdiel od iných predmetov, ktoré sa zaoberajú niektorými z týchto tém (prírodoveda,

čítanie, náboženská a etická výchova), VV angažuje osobnosť žiaka v inom zmysle: neučí sa

o nich,ale hľadá svoj spôsob ich vyjadrenia.

c) v reflexii diel výtvarného umenia, dizajnu, architektúry, filmu a videa. Porozumenie jazyka

a vyjadrovacím prostriedkom vizuálnych umení vychováva zo žiaka gramotného vnímateľa a

používateľa vizuálnej kultúry.

**Časová dotácia**

**►** 4. ročník

**►** 1 hodina týždenne/ 33 hodín ročne

**Miesto realizácie**

► trieda

► školská záhrada, park, okolie hradu

► počítačová učebňa

* 1. **Ciele vyučovacieho predmetu**

Ciele výtvarnej výchovy na úrovni primárneho vzdelávania sú:

**Kognitívne ciele**

Poznávať jazyk vizuálnych médií. Učiť ho poznať používať jazykové prostriedky, základné kompozičné princípy, vybrané techniky a procesy vizuálnych médií. Poznávať a vedieť pomenovať pôsobenie (výraz) umeleckých diel, svoj zážitok z nich. Poznať vybrané typické diela vizuálnej kultúry, reprezentujúce žánre a niektoré štýlové obdobia.

**Senzomotorické ciele**

Rozvíjať tvorivosť.Umožniť žiakovi rozvíjať a kultivovať vnímanie, predstavivosť a fantáziu, podporovať a podnecovať jeho nápaditosť a tvorivú sebarealizáciu, prekonávanie konvenčných schém a inovovanie naučených myšlienkových a zobrazovacích vzorcov. Formovať a rozvíjať gramotnosť (zručnosti) žiaka v oblasti vyjadrovania sa výtvarnými prostriedkami prostredníctvom vybraných médií, nástrojov a techník.

**Socioafektívne ciele**

Formovať kultúrne a postoje. Vychovávať žiaka smerom k vytváraniu si primeraných kultúrnych postojov, názorov a hodnotových kritérií; cez zážitok aktívneho vyjadrovania a vnímania umeleckých diel uvádzať ho do poznávania hodnôt umenia a kultúry – vo vzťahu k tradícií, ale na úrovni aktuálneho vnímania problematiky vyjadrovania sveta umením.

Osnovy VV okrem toho podporujú medzipredmetové väzby, interdisciplinárnosť vyučovania, pri zachovaní špecifík spôsobu poznávania sveta prostredníctvom výtvarnej výchovy. Zapájajú citovosť, afektivitu, expresivitu a obrazovú konceptualizáciu, ktoré sú vlastné výtvarnému vyjadrovaniu, do vzťahu aj s inými, prevažne kognitívnymi predmetmi.

* 1. **Výchovné a vzdelávacie stratégie**

Vo vyučovaní výtvarnej výchovy odporúčame v edukačnom procese použitie konkrétne týchto metód:

reproduktívne metódy, aby si žiaci vytvorili zručnosti a návyky, metódy rozvíjania tvorivosti, metódy produktívne,

heurestické metódy, výskumné metódy, analytické metódy, syntetické metódy, metódy slovné (metódy hovoreného slova, monológ, dialóg), metódy názorné (používanie ilustrácií, náčrtov, demonštrácia, modelovanie), praktické metódy (maľovanie, kreslenie,

tupovanie, modelovanie, strihanie, trhanie, lepenie a iné...)

V širšom zmysle slova ako didaktické formy vyučovania výtvarnej výchovy môžeme použiť vyučovaciu hodinu v triede, vychádzku, exkurziu, vyučovaciu hodinu v počítačovej učebni. V užšom slova zmysle najčastejšie používame skupinové formy práce, ktoré zvyšujú kolektívnosť, humanizáciu a rozvíjajú aktivitu žiakov, učia pracovať v kolektíve. Ale aj samostatnú prácu, pri ktorej sa žiaci spoliehajú len na svoje zručnosti a schopnosti, tvorivosť. V niektorých prípadoch (vytváranie projektov, zhotovovanie jedného produktu) je na mieste využitie frontálnej formy práce, pri ktorej sa pracuje s celou triedou.

Žiak by mal disponovať zhruba nasledovnými kompetenciami:

Vedomosti

– vo výtvarnej výchove je väčšina vedomostí získavaná a zároveň overovaná prostredníctvom praktických činností žiaka; časť vedomostí o výtvarnom umení a vizuálnej kultúre sa utvára počas motivačnej, expozičnej a diskusnej časti vyučovacej jednotky a je podporená vizuálnymi materiálmi (edukačné DVD, knihy, časopisy);

- základné vedomosti o farbách

- vedomosti o vlastnostiach a možnostiach používania výtvarných nástrojov a materiálov (ceruzky, fixky, štetce, nožnice, pastózne a vodové farby, suché a voskové/olejové pastely, mäkké modelovacie hmoty, podkladové materiály, jednoduchšie úkony vo výtvarných programoch počítača ...),

- základné vedomosti o vybraných artefaktoch predhistorického umenia, umenia starovekých kultúr, antického umenia,

- základné vedomosti o vývoji a hlavných kultúrnych typoch písma,

- základné poznatky o princípoch impresionistickej, surrealistickej a akčnej maľby, paketáže, land-artu a niektorých formách body-artu vyplývajúce z výtvarnej skúsenosti – znalosť vybraných charakteristických diel týchto smerov,

- vedomosti o krajine svojho okolia, obci, regióne a ich vizuálnych a estetických kvalitách (typy, tvary, kolorit, usporiadanie, prírodniny, prírodné a kultúrne reálie, remeselné tradície).

Zručnosti a spôsobilosti

– formálne zručnosti

vyjadrovacie zručnosti, ktoré predstavujú základy znalostí vyjadrovacích prostriedkov (jazyka)

vizuálnych umení (gramotnosť v oblasti vizuálnej kultúry);

Žiak dokáže:

-tvoriť spontánne i cielene vedené stopy (faktúry) – cieľavedomé významové usmernenie gesta a akcie, za účelom výrazu (nezobrazujúceho, primárneho výrazu samotnej stopy alebo výrazu stopou zobrazeného motívu), realizovať rôzne typy stôp (rôzne druhy línií, škvŕn, odtlačkov, bodov, textúr) na ploche i v modelovacej hmote v závislosti od rôznych nástrojov, rôznych spôsobov ich použitia (prítlak, rýchlosť a smer pohybu, gesto, hravá aktivita a pod.) a rôznych materiálov (pastózna farba, tekutá farba, mäkký a tvrdý kresliaci materiál, rôzne druhy podkladu, rôzne modelovacie hmoty a pod.),

-vyjadriť plošný a priestorový tvar a obrys podľa fantázie, predstavy, i (voľne) podľa videnej skutočnosti – s nárokmi na približnú proporcionalitu, obsažnosť prvkov (detailov) a prevažne spontánny výraz; dokázať operovať s tvarmi (dopĺňať neúplné tvary, zmnožovať tvary kreslením voľnou rukou, kopírovaním, vytiahnutím podľa šablóny, hravo manipulovať s rozmnoženinou, priraďovať príbuzné tvary, transformovať predmetný tvar na iný predmetný tvar, písmo na predmetný tvar, geometrický a organický tvar, skladať tvar z rozmanitých prvkov, konštruovať novotvar, narábať s pozitívom a negatívom tvaru – figúra a pozadie,

vyjadriť lokálny farebný tón zobrazeného tvaru, predmetu vo vzťahu k videnej skutočnosti aj podľa predstavy a fantázie, zosvetliť a stmaviť farebné tóny miešaním farebných hmôt, -vytvárať farebné postupnosti, používať základné farebné kontrasty (kontrast svetlých a tmavých, doplnkových, teplých a studených farieb), materiálové kontrasty (tvrdý, mäkký materiál), kontrasty textúry povrchov (drsná, hladká, vzorovaná ...),

-komponovať – vedome umiestňovať tvar (motív) v rôznych častiach plochy formátu,

-vyjadriť rytmus a pohyb prostriedkami kresby, maľby, grafiky, priestorového vytvárania (objekt, model),

-vyjadriť základnú vizuálnu symetriu a asymetriu,

-zvládnuť základné operácie s mierkou / veľkosťou zobrazených tvarov (vzťah väčšie – menšie, vedľa seba – za /pred sebou); vyjadriť priestor prostredníctvom mierky zobrazovaných prvkov,

pokúšať sa o štylizáciu (vlastné poňatie zobrazenia motívu).

Technické zručnosti

Žiak dokáže:

-zvládnuť základné motorické úkony (narábanie) s rôznymi nástrojmi (ceruza, štetec, pero, fixky, uhlík, drievko, rydlo, nožnice, šablóna, špachtľa, valček a pod.),

-vytvárať stopy alebo tvary priamym telesným dotykom (rukou, prstami),

-kresliť prostredníctvom linky a jednoduchého šrafovania,

-zvládnuť technické základy usporiadania a miešania farieb na palete i na obraze; vyfarbovať tvar, plochu viacerými spôsobmi prostredníctvom štetcového rukopisu ,zvládnuť jednoduché konštrukčno-technické úkony s materiálmi (krčenie, zohýbanie, trhanie, strihanie, skladanie, vrstvenie a pod.), spájanie materiálov v koláži a v asambláži (vkladanie, lepenie, spínanie, viazanie, drôtovanie a pod.),

-zvládnuť jednoduché techniky otláčania (frotáž, dekalk, monotypia, papierorez, sádrorez linorez a pod.),

-zvládnuť základy modelovania predmetných tvarov, otláčania do modelovacej hmoty a jednoduchého odlievanie reliéfu do sadry,

-zvládnuť techniku skladania a spájania priestorových tvarov (architektúr) z modulov (skladačka, stavebnica) a improvizovaných materiálov,

-zvládnuť základné operácie na počítači: typograficko-textové, s kresliacimi a maliarskymi nástrojmi (ceruza, guma, štetec, pečiatka, označenie výberu, základné filtre).

Mentálne spôsobilosti

– rozvoj schopností a získavanie zručností v oblasti vnímania skutočnosti a prežívania zážitku, vyjadrovania fantázie, predstáv a nápadov (vlastných koncepcií), rozumového posudzovania, konvergentného a divergentného myslenia;

Žiak dokáže:

-primerane veku pomenovávať postupy a výsledky vlastnej výtvarnej činnosti – motorické akcie, gestá a procesy (trhanie, krčenie, skladanie, strihanie, rezanie, lepenie, spínanie, drôtovanie, viazanie, vkladanie, balenie ... rôzne druhy kreslenia čiary, maľovania plochy, modelovania tvaru, jednoduchej grafickej tlače ...); schopnosť opísať jednoduché technické postupy a znalosť ich výsledného výrazu,

-primerane veku voliť motívy na vyjadrenie zadaných (zvolených) námetov,

interpretovať psychickú charakteristiku výrazu zobrazeného motívu (smutný, veselý, nahnevaný, sklamaný, dráždivý, ľahostajný a pod.),

-vedome používať významové kontrasty motívov (napr. interpretácia zlého a dobrého tvaru, figurácie a pod.),

-kategorizovať predmety podľa základných znakov (veľkosť, farebnosť, účel, tvarová podobnosť, príslušnosť k významovej množine a pod.),

-priraďovať, zmnožovať, preskupovať, spájať a rozpájať prvky na základe zvolených kritérií

-cieľavedome umiestňovať zobrazované prvky vo formáte za účelom vyjadrenia príbehu (myšlienky), radenie vo vývojovom rade (pohyb, komiks, ilustrácia, filmová rozkresba),

-analyticko-synteticky posudzovať rozdielnosti a príbuznosti farieb (tónov a odtieňov), tvarov, materiálov, mierky,

-vedome hľadať a pokúšať sa charakterizovať synestetické vzťahy (farba a tvar voči tónom hudby, chutiam, vôňam a pachom),

-hľadať tvarové a funkčné analógie medzi živými organizmami a architektúrou, dizajnom.

Postoje

Hlavnou kompetenciou v oblasti postojov je tvorivý prístup – žiak je vedený k tomu, aby pri každej edukačnej téme volil iniciatívne svoje vlastné, teda autentické riešenie, a postupne formuloval svoj estetický (vkus) i hodnotiaci názor. Formovanie takéhoto prístupu

je dôležitým momentom edukácie, ktorý vyvažuje prevažne propozičné a konvergentné myslenie formované väčšou časťou kurikula;

U žiaka sa sformovali tieto postoje:

-otvorenosť voči experimentovaniu s farbou, hmotou, tvarom, technikou, postupom, motívom a témou,

-otvorenosť voči hľadaniu analógií (tvarových, materiálových, výrazových),

v nižších ročníkoch spontánne výtvarné riešenia,

-náklonnosť k uvedomenému hľadanie vlastných riešení, odklon od vyjadrovacích schém – -inovovanie grafických stereotypov na základe podnetov fantázie a (primerane veku) vlastného názoru (myslenia),

-tolerancia voči rôznym typom vyjadrovania, vkusu iných ľudí,

-aktívny prístup ku svojmu prostrediu, citlivá reflexia jeho hodnôt – jeho poznávanie a pretváranie.

**1.4. Stratégie vyučovania**

-motivačné rozprávanie a rozhovor (aktivizovanie poznatkov a skúseností žiakov)

-didaktické hry (sebarealizačné aktivity na uplatnenie záujmov a spontánnosti)

-problémová metóda (upútanie pozornosti prostredníctvom nastoleného problému)

-rozprávanie (vyjadrovanie skúseností a aktívne počúvanie)

-kooperatívne vyučovanie (forma skupinového vyučovania – napr. vo dvojiciach)

-dramatizácia (rozvoj vnímania, predstavivosti, pevnej vôle a prežívania)

-výklad učitel

-samostatná práca žiakov (s pracovným listom, s počítačom, s internetom)

-projektové, zážitkové vyučovanie

Východiskami tohto procesu sú:

- činnosti žiakov, ktoré vychádzajú z myšlienkových, formálnych a technických procesov

výtvarných a vizuálnych umení. Sú založené na súčasnom stave poznania vizuálnej kultúry;

- témy/námety/obsahy zobrazovania, ktoré majú svoj dôležitý antropologický a kultúrny charakter

**1.5. Učebné zdroje**

Na podporu a aktiváciu vyučovania a učenia žiakov sa využijú nasledovné učebné zdroje:

Encyklopédie dejín umenia

-informácie získané z internetu(zborovna, google...)

* učebnica výtvarnej výchovy, knihy,...
* Obrazy,ilustrácie v knihách
* výtvarné pomôcky
* CD, DVD-nosiče

**1.6. Kritériá hodnotenia**

Žiaci sú hodnotení a klasifikovaní v súlade s Metodickým pokynom č. 22/2011 na hodnotenie žiakov základnej školy , ktoré schválilo MŠ  SR pod č.:2011-3121/12824:4-921 s platnosťou od 1.5.2011. Výtvarnú výchovu klasifikujeme známkou. Hodnotenie žiaka musí byť komplexné, založené na princípe individuálneho prístupu k osobnosti.

Proces hodnotenia je podstatnou súčasťou výchovy aj vzdelávania. Špecifikom výchovy prostredníctvom výtvarných činností a výtvarného vyjadrenia je, že sa v rámci jej procesu očakáva vlastný prístup žiaka k aplikácii techník, nástrojových a koordinačných zručností, ale najmä v oblasti vytvárania svojich osobných symbolických reprezentácií skutočnosti.

Hodnotenie má v prvom rade funkciu pozitívne motivovať žiaka a usmerniť jeho osobnostný vývoj. Tu musí učiteľ brať ohľad na jeho schopnosti, nadanie, ambície a vkus. Pri hodnotení žiaka má prednosť porovnávanie jeho výkonu s jeho predchádzajúcimi výkonmi a s nastavenými kritériami pre porovnávanie s výkonmi iných žiakov. Až v druhom rade je teda hodnotenie porovnávaním v rámci skupiny žiakov (triedy). Toto porovnávanie má mať najmä výchovný charakter. Pri zohľadňovaní osobnosti každého žiaka poskytuje obraz o rozvrstvení škály kvality prístupu, výkonu, poznania, schopnosti zaujať stanovisko a výsledku činnosti v porovnaní medzi jednotlivými žiakmi. Nehodnotíme teda len výsledok činnosti, ale celý proces a prístup žiaka v rámci tohto procesu. Celková aktivita žiaka, celkový prejav dieťaťa. Nie je nutné známkovať každú prácu a výkon žiaka. Učiteľ musí pri hodnotení zohľadňovať osobitosti každého žiaka. Žiaci sú klasifikovaní známkou.

Žiak má mať tieto vedomosti, ovládať zručnosti a byť schopný zaujímať postoje:

:

* základné vedomosti o farbách, charakteroch tvarov, textúr, základných priestorových vzťahoch,
* vedomosti o vlastnostiach a možnostiach používania výtvarných nástrojov a materiálov (ceruzky, fixy, štetce, nožnice, pastózne a vodové farby, suché a voskové/olejové pastely, mäkké modelovacie hmoty, podkladové materiály, jednoduchšie úkony vo výtvarných programoch počítača ...),
* základné vedomosti o vybraných artefaktoch predhistorického umenia, umenia starovekých kultúr, antického umenia,
* základné vedomosti o vývoji a hlavných kultúrnych typoch písma,
* základné poznatky o princípoch impresionistickej, surrealistickej a akčnej maľby, paketáže, land artu a niektorých formách body artu vyplývajúce z výtvarnej skúsenosti – znalosť vybraných charakteristických diel týchto smerov,
* znalosť základných maliarskych a sochárskych žánrov: krajinomaľby, zátišia, portrétu, sochy, reliéfu,
* prvé vedomosti o vzniku filmu – o pohybe obrazu, akcii, filmovej postave,
* prvé vedomosti o architektonickom priestore a tvare,
* vedomosti o krajine svojho okolia, obci, regióne a ich vizuálnych a estetických kvalitách (typy, tvary, kolorit, usporiadanie, prírodniny, prírodné a kultúrne reálie, remeselné tradície).

Žiak vedel:

* tvoriť spontánne i cielene vedené stopy (faktúry) – cieľavedomé významové usmernenie gesta a akcie, za účelom výrazu (nezobrazujúceho, primárneho výrazu samotnej stopy alebo výrazu stopou zobrazeného motívu), realizovať rôzne typy stôp (rôzne druhy línií, škvŕn, odtlačkov, bodov, textúr) na ploche i v modelovacej hmote v závislosti od rôznych nástrojov, rôznych spôsobov ich použitia (prítlak, rýchlosť a smer pohybu, gesto, hravá aktivita a pod.) a rôznych materiálov (pastózna farba, tekutá farba, mäkký a tvrdý kresliaci materiál, rôzne druhy podkladu, rôzne modelovacie hmoty a pod.),
* vyjadriť plošný a priestorový tvar a obrys podľa fantázie, predstavy, i (voľne) podľa videnej skutočnosti – s nárokmi na približnú proporcionalitu, obsažnosť prvkov (detailov) a prevažne spontánny výraz; dokázať operovať s tvarmi (dopĺňať neúplné tvary, zmnožovať tvary kreslením voľnou rukou, kopírovaním, vytiahnutím podľa šablóny, hravo manipulovať s rozmnoženinou, priraďovať príbuzné tvary, transformovať predmetný tvar na iný predmetný tvar, písmo na predmetný tvar, geometrický a organický tvar, skladať tvar z rozmanitých prvkov, konštruovať novotvar, narábať s pozitívom a negatívom tvaru - figúra a pozadie,
* vyjadriť lokálny farebný tón zobrazeného tvaru, predmetu vo vzťahu k videnej skutočnosti aj podľa predstavy a fantázie, zosvetlovať a stmavovať farebné tóny miešaním farebných hmôt, vytvárať farebné postupnosti, používať základné farebné kontrasty (kontrast svetlých a tmavých, doplnkových, teplých a studených farieb), materiálové kontrasty (tvrdý, mäkký materiál), kontrasty textúry povrchov (drsná, hladká, vzorovaná ...),
* komponovať – vedome umiestňovať tvar (motív) v rôznych častiach plochy formátu,
* vyjadriť rytmus a pohyb prostriedkami kresby, maľby, grafiky, priestorového vytvárania (objekt, model),
* vyjadriť základnú vizuálnu symetriu a asymetriu,
* zvládnuť základné operácie s mierkou / veľkosťou zobrazených tvarov (vzťah väčšie – menšie, vedľa seba – za/pred sebou); vyjadriť priestor prostredníctvom mierky zobrazovaných prvkov,
* pokúšať sa o štylizáciu (vlastné poňatie zobrazenia motívu).

Žiak vedel:

* zvládnuť základné motorické úkony (narábanie) s rôznymi nástrojmi (ceruza, štetec, pero, fixy, uhlík, drievko, rydlo, nožnice, šablóna, špachtľa, valček a pod.),
* vytvárať stopy alebo tvary priamym telesným dotykom (rukou, prstami,
* kresliť prostredníctvom linky a jednoduchého šrafovania,
* zvládnuť technické základy usporiadania a miešania farieb na palete i na obraze; vyfarbovať tvar, plochu viacerými spôsobmi prostredníctvom štetcového rukopisu (napr. šrafúra, pointilizmus, roztieranie, zapúšťanie,)
* zvládnuť jednoduché konštrukčno - technické úkony s materiálmi (krčenie, zohýbanie, trhanie, strihanie, skladanie, vrstvenie a pod.), spájanie materiálov v koláži a v asambláži (vkladanie, lepenie, spínanie, viazanie, drôtovanie a pod.,)
* zvládnuť jednoduché techniky otláčania (frotáž, dekalk, monotypia, papierorez, sádrorez linorez a pod.),
* zvládnuť základy modelovania predmetných tvarov, otláčania do modelovacej hmoty a jednoduchého odlievanie reliéfu do sadry,
* zvládnuť techniku skladania a spájania priestorových tvarov (architektúr) z modulov (skladačka, stavebnica) a improvizovaných materiálov,
* zvládnuť základné operácie na počítači: typograficko - textové, s kresliacimi a maliarskymi nástrojmi (ceruza, guma, štetec, pečiatka, označenie výberu, základné filtre.)

Žiak vedel:

* primerane veku pomenovávať postupy a výsledky vlastnej výtvarnej činnosti – motorické akcie, gestá a procesy (trhanie, krčenie, skladanie, strihanie, rezanie, lepenie, spínanie, drôtovanie, viazanie, vkladanie, balenie ... rôzne druhy kreslenia čiary, maľovania plochy, modelovania tvaru, jednoduchej grafickej tlače ...); schopnosť opísať jednoduché technické postupy a znalosť ich výsledného výrazu,
* primerane veku voliť motívy na vyjadrenie zadaných (zvolených) námetov,
* interpretovať psychickú charakteristiku výrazu zobrazeného motívu (smutný, veselý, nahnevaný, sklamaný, dráždivý, ľahostajný a pod.),
* vedome používať významové kontrasty motívov (napr. interpretácia zlého a dobrého tvaru, figurácie a pod.),
* kategorizovať predmety podľa základných znakov (veľkosť, farebnosť, účel, tvarová podobnosť, príslušnosť k významovej množine a pod.),
* priraďovať, zmnožovať, preskupovať, spájať a rozpájať prvky na základe zvolených kritérií
* cieľavedome umiestňovať zobrazované prvky vo formáte za účelom vyjadrenia príbehu (myšlienky), radenie vo vývojovom rade (pohyb, komiks, ilustrácia, filmová rozkresba),
* analyticko-synteticky posudzovať rozdielnosti a príbuznosti farieb (tónov a odtieňov), tvarov, materiálov, mierky,
* vedome hľadať a pokúšať sa charakterizovať synestetické vzťahy (farba a tvar voči tónom hudby, chutiam, vôňam a pachom),
* hľadať tvarové a funkčné analógie medzi živými organizmami a architektúrou, dizajnom.

U žiaka sa sformovali tieto postoje:

* otvorenosť voči experimentovaniu s farbou, hmotou, tvarom, technikou, postupom, motívom a témou,
* otvorenosť voči hľadaniu analógií (tvarových, materiálových, výrazových),
* v nižších ročníkoch spontánne výtvarné riešenia,
* náklonnosť k uvedomenému hľadanie vlastných riešení, odklon od vyjadrovacích schém – inovovanie grafických stereotypov na základe podnetov fantázie a (primerane veku) vlastného názoru (myslenia),
* tolerancia voči rôznym typom vyjadrovania, vkusu iných ľudí,

aktívny prístup ku svojmu prostrediu, citlivá reflexia jeho hodnôt – jeho poznávanie a pretváranie

Nevyhnutnou formou hodnotenia je aj škálovanie formou známok. Hodnotíme škálou od 1 do 5. Nie je nutné známkovať každú prácu. Učiteľ by sa mal vyvarovať paušálnych súdov a šablónovitých kritérií, nakoľko výtvarný prejav, ako aj vyjadrovacia úroveň žiakov v jednotlivých ročníkoch základnej školy majú veľmi širokú škálu, mnohokrát sú tu rozdiely vo vyjadrovacích schopnostiach v rozmedzí ročníkov, ale to nemusí znamenať nižšiu tvorivosť a výtvarnú kvalitu práce žiaka. Je potrebné, aby učiteľ primerane hodnotil výtvarné prejavy detí zo sociálne zaostalého prostredia, ako aj integrovaných detí s dyslexiou, dyskalkúliou a pod.

**1.7. Obsah vzdelávania**

|  |  |  |
| --- | --- | --- |
| **Ciele - kompetencie** | **Tematický celok a témy**  **(obsahový štandard)**  **prierezové témy** | **Očakávané vzdelávacie výstupy**  **(výstupový štandard)** |
| Rozvíjať predstavivosť a fantáziu, výtvarný jazyk.  Budovať tvar a priestor.  Využívať farebné kontrasty.  Používať významové kontrasty motívov, kresliť prostredníctvom linky a jednoduchého šrafovania. | **Výtvarný jazyk – základné prvky výtvarného vyjadrovania**  Bod  Šrafúra, tieň  Farba  **Multikultúrna výchova**  **Osobnostný a sociálny rozvoj** | **Žiak vie:**  Používať výtvarný jazyk, - hravé činnosti s bodmi,  -budovať tvar a priestor linkou, šrafovaním a tieňovaním, textúrami /predmetná kresba/.  -využívať farebné kontrasty /teplá – studená, tmavá – svetlá/, doplnkové farby |
| Získať poznatky o princípoch impresionistickej maľby, znalosť vybraných charakteristických diel týchto smerov.  Vyjadriť plošný a priestorový tvar a obrys s nárokom na približnú proporcionalitu, obsažnosť prvkov /detailov/ a spontánny výraz. | **Výtvarný jazyk, kompozičné princípy a možnosti kompozície**  Výstavba proporcií a tvarov v plošnom vyjadrení  Výstavba proporcií a tvarov v priestorovom vyjadrení  Impresionizmus | **Žiak vie:**  Používať základy proporčnosti v kresbe,  základy proporčnosti v modelovaní. |
| Poznať výtvarné metódy a štýly.  Podnety výtvarného umenia.  Výtvarné činnosti inšpirované dejinami umenia krajín ďalekého východu. | **Podnety výtvarného umenia,**  Krajinomaľba  Zátišie  Inšpirácia umením ďalekého východu  **Mediálna výchova**  CD a videokazety  **Environmentálna výchova** | **Žiak vie:**  Vytvoriť variácie krajiny v rôznych situáciách, variácie svetla, farby, materiálov, papierový objekt, kaligrafia / Čína, Japonsko/  Napodobniť techniku a materiály. |
| Využiť podnety filmu, videa, architektúry, dizajnu, netradičných architektonických diel, elektronických médií.  Hľadať tvarové a funkčné analógie medzi živými organizmami a architektúrou, dizajnom.  Hľadať tvarové a funkčné analógie medzi živými organizmami a architektúrou, dizajnom. | **Podnety filmu a videa**  **Film**  Filmový trik, kulisa  **Podnety architektúry**  Antropo- /zoo-, fyto-/ morfná architektúra  **Kreslenie prostredníctvom počítača**  **Mediálna výchova**  **Podnety dizajnu**  Dizajn inšpirovaný organickými tvarmi | **Žiak vie:**  Filmová scénografia,  určiť a vyjadriť historické prostredie,  vytvoriť symbol, znak.  Vytvoriť výtvarnú prácu na počítači.  Použiť organické tvary a telesné funkcie, inšpirovať sa tvarom alebo názvom. |
| Využiť podnety z rôznych oblastí poznávania sveta.  Zvládnuť základné operácie na počítači.  Použiť vedomosti o krajine svojho okolia, obce a ich vizuálnych a estetických kvalitách vo svojej práci. | **Podnety rôznych oblastí**  Poznávanie sveta  Elektronické média  Hudby  Tradícia a identita  **Škola v galérii**  Atribúty, ikonografie  **Tvorba projektu a prezentačné zručnosti** | **Žiak vie:**  Použiť na výtvarné využitie mapu ako výtvarný prejav,  -maľovať prostredníctvom počítača,  -použiť hudbu ako obraz tónov,  -vytvoriť monument obce. |
| Použiť základné vedomosti o farbách, charakteroch tvarov, textúr, základných priestorových vzťahoch. | **Porovnávacie súhrnné a kombinačné cvičenia**  Syntéza rôznych typov obrazu a zámena prvkov kompozície.  Možnosti zobrazovania motívu.  **Environmentálna výchova** | Žiak vie:  Namaľovať krajinu, zátišie alebo portrét  -odkloniť sa od schémy. |